Kanarėlė

Kanarėlė (Serinus canaria) – nedidelis kikilinių (Fringillidae) šeimos paukštis.

Kūnas 12–14 cm ilgio. Patino nugara geltonai žalia su juodais brūkšneliais, krūtinė ir gerklė geltonos. Patelė žalsva.

Kanarėlės patelė vidutiniškai gyvena 5-6 metus, patinėlis – apie 10 metų.

Kanarėlė minta augalų sėklomis. Dažniausiai deda 3–5 kiaušinius. Jaunikliai išsirita po 13–15 dienų.

XVI a. atvežta į Europą, pradėta veisti narveliuose. Išvesta geltonų, baltų, raudonų, žalsvų, kuoduotų veislių.

Kanarėlės paplitusios Madeiros, Kanarų ir Azorų salose.

Šaltiniai 

Kikiliniai